విజయనగర సామ్రాజ్యము
విజయనగర సామ్రాజ్య స్థాపనకు శతాబ్దము మునుపు దక్షిణ భారత దేశము లోని రాజ్యములను ముస్లింలు జయించారు. 1309 లో మాలిక్ కాఫర్ ఓరుగల్లును ఆక్రమించి మలబార్ రాజ్యములపై దాడి చేశాడు. ఆ సమయమున హరహర మరియు బుక్క అను సోదరులు ప్రతాపరుద్రుని ఆస్థానములో కోశాధికారులుగా ఉన్నారు. సోదరులిద్దరిని ఢిల్లీకి తరలించి ఇస్లాము మతానికి మార్చారు. హోయసల రాజు తిరుగుబాటు అణచివేయుటకు సుల్తాను వీరిద్దరినీ ద్వారసముద్రము పంపాడు. సోదరులు తమకిచ్చిన కార్యము నెరవేర్చారు గాని శ్రీ విద్యారణ్య స్వామి ప్రభావముతో తిరిగి హిందూ మతము స్వీకరించి విజయనగర రాజ్యము స్థాపించారు.
సంకురాత్రిపాడు
చరిత్ర ప్రసిద్ధిగాంచిన, విజయనగర సామ్రాజ్యం తుళువ వంశీయులైన శ్రీకృష్ణ దేవరాయలు, కొండవీటి దుర్గమును తన అదీనమందు 1542 వరకు పరిపాలించెను. అనంతరము వచ్చిన రెడ్డిరాజులలో పరాక్రమవంతుడైన, పెదకోమటి వేమారెడ్డి కొండవీటి సామ్రాజ్యమును ప్రజానురంజకముగా పరిపాలన చెయుచు ఆయన కుమార్తె అయిన "వేమాంబ"కు సంకురాత్రి పండుగ కానుకగా కొంత భూమిని ఆమెకు భరణముగా ఇచ్చిరి. అట్టి భూభాగములో ఏర్పడినదే "సంకురాత్రిపాడు" గ్రామము.
ఈ గ్రామము బ్రాహ్మణ కులస్థులైన సంకురాత్రిపాటి వారి ద్వారా మొదలైనది. ఈ గ్రామములో బ్రాహ్మణ, క్షత్రియ, కమ్మ, తెలగ, యాదవ మరియు ఇతర వెనుకబడిన కులముల వారు కూడా వ్యవసాయమును ప్రదాన వృత్తిగా చేసుకొని జీవనమును సాగించిరి. ఆనాటి బ్రిటీష్ పాలన యందు ఈ గ్రామమునకు శ్రీ కళ్ళేపల్లి రాఘవరాజు గ్రామపెద్దగా నియమించిరి. వారు ఈ గ్రామ కప్పమును నర్సారావుపేట తహశీల్దారు కార్యాలయమునకు గుర్రముపై వెళ్ళి అప్పగించెడివారు. వారి కాలమందు గ్రామమునకు దక్షిణ భాగమున చెరువు నిర్మాణము జరిగింది.